CELEX: 32018D0619
Language: bg
Date: 2018-04-20 00:00:00
Title: Решение за изпълнение (ЕС) 2018/619 на Комисията от 20 април 2018 година за неодобряване на PHMB (1415; 4.7) като съществуващо активно вещество за употреба в биоциди от продуктови типове 1, 5 и 6 (Текст от значение за ЕИП. )

23.4.2018   
            
            
               BG
            
            
               Официален вестник на Европейския съюз
            
            
               L 102/21
            
         РЕШЕНИЕ ЗА ИЗПЪЛНЕНИЕ (ЕС) 2018/619 НА КОМИСИЯТА
   от 20 април 2018 година
   за неодобряване на PHMB (1415; 4.7) като съществуващо активно вещество за употреба в биоциди от продуктови типове 1, 5 и 6
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1 от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващи активни вещества, които следва да бъдат оценени с оглед на евентуалното им одобряване за използване в биоциди. В този списък фигурира и PHMB (1415; 4.7) (ЕО №: не е приложим, CAS № № 32289-58-0 и 1802181-67-4).
            
         
               (2)
            
            
               PHMB (1415; 4.7) бе оценен за употреба в продукти от продуктови типове 1 — Хигиена на човека, 5 — Питейна вода и 6 — Консерванти за продукти по време на съхранение, описани в приложение V към Регламент (ЕС) № 528/2012.
            
         
               (3)
            
            
               За оценяващ компетентен орган бе определена Франция и на 13 декември 2016 г. тя представи своите доклади за оценка заедно с препоръките си.
            
         
               (4)
            
            
               В съответствие с член 7, параграф 2 от Делегиран регламент (ЕС) № 1062/2014 на 4 октомври 2017 г. Комитетът по биоцидите формулира становищата на Европейската агенция по химикали, като взе предвид заключенията на оценяващия компетентен орган.
            
         
               (5)
            
            
               Съгласно тези становища не може да се очаква биоцидите, използвани за продуктови типове 1, 5 и 6 и съдържащи PHMB (1415; 4.7), да отговарят на изискванията, определени в член 19, параграф 1, буква б) от Регламент (ЕС) № 528/2012. Сценариите, подложени на оценка в рамките на оценките на риска за човешкото здраве и околната среда във връзка с тези продуктови типове, разкриха наличието на неприемливи рискове.
            
         
               (6)
            
            
               Поради това е целесъобразно веществото PHMB (1415; 4.7) да не бъде одобрено за използване в биоциди от продуктови типове 1, 5 и 6.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по биоцидите,
            
         ПРИЕ НАСТОЯЩОТО РЕШЕНИЕ:
   Член 1
   PHMB (1415; 4.7) (ЕО №: не е приложим, CAS № № 32289-58-0 и 1802181-67-4) не се одобрява като активно вещество за използване в биоциди от продуктови типове 1, 5 и 6.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
   
      Съставено в Брюксел на 20 април 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).